stanford-oval/wikipedia huggingface dataset:
354

שנת 354 היא השנה ה-54 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 354 ניתן לה בדיעבד.
כל התאריכים שלהלן הם לפי הלוח היוליאני.
אירועים

25 בדצמבר – האפיפיור ליבריוס קובע את 25 בדצמבר כיום הולדתו של ישו
נולדו

13 בנובמבר – אוגוסטינוס, ממורי הכנסייה (נפטר ב-430)
נפטרו

קונסטנטיוס גאלוס – קיסר רומי (נולד 325)
ראו גם

ילידי 354‎
נפטרים ב-354‎
359

שנת 359 היא השנה ה-59 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 359 ניתן לה בדיעבד.
כל התאריכים שלהלן הם לפי הלוח היוליאני.
אירועים

בשנה זו נקבע לוח שנה עברי קבוע על ידי הלל נשיאה (המכונה "הלל השני"), מצאצאי רבי יהודה הנשיא, את חשבונות לוח השנה העברי כפי שהוא מקובל עד לימינו. מאז לא נוהגים לקדש ראשי חדשים לפי ראיית הירח אלא לפי חשבונותיו של הלל. כמו כן בוטל עיבור השנה לפי מציאת האביב בארץ ישראל והחלו לעבר שנים לפי מחזור של 19 שנים.
אין לנו עדות ישירה על תקנתו של הלל נשיאה, ואנו לומדים על העניין רק ממקורות מאוחרים: החיבור "ספר העיבור", מאת ר' אברהם בר חייא הנשיא, שנכתב במאה ה-12 לספירה, ומאזכור בחיבורו של הרמב"ן "ספר הזכות". מקורות אלה מזכירים תאריך המקביל לשנת 359 לספירת הנוצרים, אולם לאור העובדה שאין אזכורים מוקדמים יותר לתקנה, נראה שכללי הלוח היו ידועים רק לקבוצה מצומצמת של חכמים.
נולדו

359 – סטיליקו, פטריקיוס ומגיסטר מיליטום רומאי.
23 במאי – גרטיאנוס, קיסר הקיסרות הרומית המערבית (נרצח ב-383)
ראו גם

ילידי 359‎
נפטרים ב-359‎
5S

המונח 5S מתאר מתודולוגיה מתחום הנדסת התעשייה, לשיפור תנאי העבודה בסביבת ייצור ובארגוני שירות. אסטרטגיית 5S היא אחת מאוסף השיטות ליישום ייצור רזה. השיטה מתמקדת בסדר וניקיון של סביבת העבודה, כחלק מפילוסופיה כוללת הטוענת שהללו מהווים מרכיב מהותי במצוינות, ומניעת בזבוז. לפי תפישת עולם זו, העברת האחריות לסביבת העבודה מהמפעל לעובד תורמת לתחושת השייכות שלו, ומגדילה את מעורבותו ולכן גם את המוטיבציה שלו (המכונה היא "של" המפעיל, והוא מכיר אותה טוב מכולם).
מקורה של השיטה ביפן, אולם היא חדרה לתעשיות גדולות (תעשיית הרכב למשל) בכל העולם. בהדרגה חודרת השיטה גם לסביבות עבודה חדשות, אשר אינן סביבות ייצור (משרדים וכו'). נראה שאחד הגורמים המשמעותיים בהגדלת הפופולריות של השיטה, קשור במהפך שחל בעקבות תהליכי גלובליזציה. השוק האירופאי למשל, מעמיד תקנים של סדר, איכות וניקיון, ועבודה על פי שיטת 5S מאפשרת לעמוד בהם לאורך זמן.
דרך אחת לממש 5S בארגון, היא בעזרת מבדק תקופתי הנותן ציונים לכל מכונה או אדם (כך גם מיישמים את עקרון השיפור המתמיד). המבדק והציונים ניתנים בהתאם לחמש קטגוריות. מקור השמות של חמש הקטגוריות הוא בשפה היפנית.
כללי

המושג 5S עצמו, מייצג חמש מילים ביפנית המתארות ניקיון על פי תקן, כולן מתחילות באות S:
מיון Sort (בקנג'י 整理 ברומאג'י Seiri): מתייחס להרגלי המיון של הכלים, החומרים, המסמכים וכו' באזורי העבודה, ושמירה רק על הפריטים החיוניים. כל שאר הפריטים מאוחסנים או נזרקים. פעולות אלו מובילות לכך שיהיו פחות גורמי סיכון ופחות אי סדר שיכולים להפריע ליצרניות העבודה.
ארגון Straighten (בקנג'י 整頓 ברומאג'י Seiton): מתמקד בצורך לאזור עבודה מאורגן. כלי עבודה, ציוד וחומרים חייבים להיות מסודרים באופן שיטתי על מנת לאפשר את הגישה הקלה והיעילה ביותר. צריך להיות מקום לכל דבר וכל דבר צריך להיות במקומו.
ניקיון Shine (בקנג'י 清掃 ברומאג'י Seiso): מציין את הצורך לשמור על אזור העבודה נקי בנוסף על הסדר. ניקיון בחברות יפניות הוא פעילות יומיומית. בסיום כל משמרת, אזור העבודה מנוקה והכל מוחזר למקומו.
אחידות Standardize (בקנג'י 清潔 ברומאג'י Seiketsu): מאפשר שליטה והמשכיות. ניהול משק בית בסיסי מיושם בכל מקום במפעל. כולם מכירים את תחומי האחריות שלהם. חובות משק הבית הן חלק משגרת העבודה הרגילה.
המשכיות Sustain (בקנג'י 躾 ברומאג'י Shitsuke): מתייחס לשמירה על סטנדרטים ושמירה על המתקן בטוח ומסודר ביעילות, יום אחר יום, שנה אחר שנה.
דוגמה לאופן ביצוע 5S

לכל קו או מכונה המועמדת לביקורת 5S, עורכים מבדק, על פי רוב אחת לחודש, כאשר התאריך ידוע מראש. במהלך המבדק מוענקים לתחומים השונים ציונים, כאשר בדרך כלל בכל נושא ישנם תתי-נושאים להתייחסות, לדוגמה:
מיון – התרשמות כללית, פינוי פריטים, לוח מודעות, שולחנות עבודה, קבצים במחשב, אמצעי אחסון חומר וכו'
ארגון – שולחנות עבודה, אמצעי אחסון חומר, קבצים במחשב, מעברים ואמצעי גישה, ציוד וכלים וכו'
ניקיון – בקרה ויזואלית, ניקיון אזורי עבודה, ניקיון כלים, ניקיון אזור משותף וכו'
אחידות – בקרה ויזואלית, מבדקים חודשיים, תוכנית 5S, תוכנית עבודה, נוהלי עבודה, נוהלי בטיחות, נוהלי איכות וכו'
המשכיות – בקרת מסמכים ולוחות הודעות, בקרת המשכיות 5S, עבודה וביקורים של הנהלה וכו'
משמעות הציונים: 0 - לא קביל, 1 - שלב התחלתי, 2- שלב מתקדם, 3 - קביל, 4 - טוב מאוד, 5 - מצוין. כאשר עמדה מגיעה לציון 5, אפשר לבצע את הבקרה לעיתים רחוקות יותר ולהתמקד בעמדות חלשות יותר. באופן מעשי, הציון לעולם לא מגיע ל-5, מכיוון שהרמה החמישית היא בהגדרתה בלתי ניתנת לבקרה בכל רגע (בטויוטה, שנחשבת לאחת מהמיישמות הגדולות של השיטה, הציון עומד על 4).
את הציונים של העמדות מפרסמים על לוח המודעות של האזור הנבדק, כך שהמפעילים והעובדים השונים יוכלו לראות את הציונים של כולם. פעולה זו מעוררת את התחרותיות והשאיפה של העובדים להשתפר.
מקובל לתת ציונים של כמה מבדקים אחורה, כדי שניתן יהיה לראות מגמת השתפרות (או להפך).
קשר למושגים אחרים

השימוש ב - 5S נעשה מתוך מושגים נוספים של ייצור רזה כגון TPM, SMED, ו - JIT. משמעת ה – 5S דורשת לפנות חפצים אשר לא נמצאים בשימוש, על מנת להפוך את הגישה לכלים ולחלקים שימושיים, לקלה ומהירה. זה הבסיס ל – SMED, שקיומו מאפשר ייצור בשיטת JIT. הצעד הראשון ב – TPM הוא שהמפעיל מנקה את המכונה.
ראו גם

הנדסת תעשייה
ייצור רזה
קייזן
ייצור
JIT
קנבן
שש סיגמא
First Time (אלבום)

First Time הוא אלבום הבכורה של הזמרת הישראלית מאיה, כמו גם אלבום רשמי של המפיק מוזיקלי הישראלי עופר ניסים. הוא יצא לאור ב-1 בדצמבר 2005, בהוצאת חברת התקליטים IMP רקורדס. הוא כולל את להיטי המועדונים "Heart Breaking",‏ "Rain" ו-"Perfect Love" שזכו להשמעות רבות בפלטפורמות הסטרימינג השונות.
אף על פי שיצא בשנת 2005, נחשב First Time לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-10 מיליון השמעות. השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי. גם "Alone" זכה להצלחה כאשר צבר למעלה מ-1.9 מיליון השמעות.
במהדורה הבין-לאומית שלו, ניסים עצמו מוצג בעטיפה ללא אזכור מסוים של מאיה.
רקע והצלחה

בשנת 2005 ראה אור אלבומם הבין-לאומי הראשון של מאיה ועופר ניסים, First Time, וזאת במקביל לשני אלבומים בישראל: גרסה מקומית ל-First Time ו-The Remixes, אלבום רמיקס שהפיק ניסים ללהיטים של זמרים שונים. עם סימנטוב הפיק מספר להיטים, בהם "Summer Night City",‏ "Alone",‏ "Perfect Love",‏ "Rain",‏ "Heart Breaking והשיר "כל העולם". לאור הצלחת First Time, יצא בשנת 2006 האלבום Second Time אשר כלל רמיקסים ושני שירים חדשים: "On My Own" והלהיט "Be My Boyfriend".
בזכות שני האלבומים First Time ו-Second Time זכו סימנטוב וניסים להצלחה בין-לאומית, מה שהוביל אותם להוציא אלבום שלישי בשנת 2010, Over You.
רשימת רצועות

| First Time> מס' | First Time> שם | First Time> משך | First Time>  | First Time>  | First Time>  | First Time>  | First Time>  | First Time>  | First Time>  |
| --- | --- | --- | --- | --- | --- | --- | --- | --- | --- |
| 1. | The Whole World  | 4:48 |  |  |  |  |  |  |  |
| 2. | Heart Breaking  | 6:42 |  |  |  |  |  |  |  |
| 3. | First Time  | 7:10 |  |  |  |  |  |  |  |
| 4. | On My Own  | 8:27 |  |  |  |  |  |  |  |
| 5. | Alone  | 8:24 |  |  |  |  |  |  |  |
| 6. | Rain  | 8:01 |  |  |  |  |  |  |  |
| 7. | Anything Sinai  | 7:59 |  |  |  |  |  |  |  |
| 8. | Searching  | 7:45 |  |  |  |  |  |  |  |
| 9. | Summer Night City  | 7:46 |  |  |  |  |  |  |  |
| 10. | Only You  | 7:59 |  |  |  |  |  |  |  |
| 11. | That's The Way I Like It  | 3:57 |  |  |  |  |  |  |  |
| משך כולל: | משך כולל: | 79:05 |  |  |  |  |  |  |  |
Damage CTRL

| Damage CTRL> קבוצה |
| --- | --- | --- |
חברי הקבוצה: דקוטה קאי   איאו סקיי   קיירי סיין   אסקה
שם/שמות: Damage CTRL
גבהים: קאי: 1.68 מטר סקיי: 1.56 מטר סיין: 1.59 מטר אסקה: 1.60 מטר
חברי הקבוצה לשעבר: ביילי
תאריך הקמה: 30 ביולי 2022
שנות פעילות: 2022–היום
Damage Control (לרוב מקוצר לשם: Damage CTRL; בתרגום לעברית: בקרת נזקים) היא קבוצת היאבקות מקצועית נשית המופיעה בארגון ההיאבקות האמריקאי, ה-WWE, בתוכנית הדגל Raw. הקבוצה מורכבת מדקוטה קאי, איאו סקיי, קיירי סיין ואסקה, כאשר הקבוצה מגלמת את הדמויות הבלתי חביבות על הקהל (דמויות אלה נקראות בשפת ההיאבקות המקצועית בשם "היל"). ביילי הקימה את הקבוצה עם סקיי ביולי 2022, אך גורשה מן הקבוצה בפברואר 2024. במסגרת תקופת קיומה של הקבוצה, סקיי כיהנה פעם אחת כאלופת הנשים של ה-WWE, בעוד שאסקה וסיין מכהנות כאלופות זוגות הנשים של ה-WWE. קאי וסקיי כיהנו פעמיים כאלופות זוגות הנשים של ה-WWE.
היסטוריה

באירוע סאמרסלאם, שהתקיים ב-30 ביולי 2022, ביילי ביצעה את חזרתה לראשונה מאז יולי 2021, כשהציגה לצידה את דקוטה קאי (ששוחררה מהארגון בחודש אפריל) ואיאו סקיי (שם הבמה החדש של איאו שיראי) על מנת להתעמת עם ביאנקה בלאייר לאחר ההגנה המוצלחת של האחרונה על אליפות הנשים של Raw מול בקי לינץ'. ביילי, סקיי וקאי נסוגו לאחור בזמן שלינץ' ובלאייר המשיכו להביע הערכה אחת כלפי השנייה. בניגוד למה שקרה בפועל, במהלך ריאיון שהתקיים עם קאי, היא חשפה שהקבוצה הייתה אמורה לכלול אותה, קנדיס לאריי וטיגן נוקס תחת הנהגתה של ביילי.
באירוע Clash at the Castle, שהתקיים ב-3 בספטמבר, ביילי, קאי וסקיי, שעתה נודעו תחת שם קבוצה רשמי חדש: Damage CTRL, ניצחו את בלאייר, אלכסה בליס ואסקה בקרב שלוש נגד שלוש. ב-12 בספטמבר בפרק של התוכנית Raw, קאי וסקיי ניצחו את אלייה וראקל רודריגז וכתוצאה מכך זכו באליפות זוגות הנשים של ה-WWE. בלאייר אז פתחה ביריבות עם ביילי, כשחגורת אליפות הנשים הונחה על כף המאזניים בשני מקרים שונים: האחד באירוע חוקי אקסטרים, שהתקיים ב-8 באוקטובר תחת חוקי קרב סולם, והאחר, באירוע היהלום שבכתר, שהתקיים ב-5 בנובמבר תחת חוקי קרב מי שעומדת אחרונה; בשני המקרים, ביילי כשלה בניסיונה לזכות בתואר. חרף איבוד חגורות האליפות של קאי וסקיי לאלכסה בליס ואסקה ב-31 באוקטובר בפרק של התוכנית Raw לאחר תקופת כהונה של 49 ימים, הן זכו בהן בפעם השנייה חמישה ימים לאחר מכן באירוע היהלום שבכתר.
באירוע סדרת ההישרדות WarGames, שנערך ב-26 בנובמבר, קבוצת Damage CTRL השתתפה בקרב ה-WarGames המסורתי, כשהצטוותו לשורותיהן של ניקי קרוס וריאה ריפלי נגד קבוצתן של בלאייר, בליס, אסקה, מיה יים ובקי לינץ' אשר ביצעה את חזרתה לארגון. לעומת זאת, הן נחלו הפסד בקרב זה לאחר שלינץ' הצמידה את קאי לניצחון. ב-16 בדצמבר בפרק של התוכנית סמאקדאון, קאי וסקיי רשמו הגנה מוצלחת על התואר מול ליב מורגן וטיגן נוקס לאחר הפרעה של דמות מסתורית בתפקיד עוזר במה, שנחשפה לאחר מכן ברשתות החברתיות כזאיה לי.
לאחר מכן, קבוצת Damage CTRL פתחה בפיוד מחודש עם בקי לינץ', כאשר ביילי ניצחה בקרב יחידים בינה לבין לינץ' ב-19 בדצמבר בפרק של התוכנית Raw. שבועיים לאחר מכן, קאי וסקיי ניצחו את לינץ' ומיה יים בקרב שאינו היה על חגורות האליפות. קרב חוזר בין לינץ' לביילי היה אמור להתקיים בפרק 30 השנים לכבוד Raw, אך לבסוף לא יצא לפועל, זאת לאחר שהקבוצה תקפה את לינץ' עוד לפני שהקרב החל. באירוע הרויאל ראמבל, שנערך ב-28 בינואר 2023, כל חברי קבוצת Damage CTRL נכנסו לקרב הרויאל ראמבל המסורתי של הנשים; כל חברה בקבוצה הייתה אחראית לחמש הדחות, כשארבע מהן היו כיחידה אחת. קאי וסקיי הודחו מהקרב על ידי בקי לינץ', בעוד שביילי הודחה על ידי ליב מורגן.
חברות הקבוצה

| חברת הקבוצה | תקופה |
| --- | --- |
דקוטה קאי: 30 ביולי 2022–היום
איאו סקיי: 30 ביולי 2022–היום
קיירי סיין: 10 בנובמבר 2023–היום
אסקה: 10 בנובמבר 2023–היום
חברות הקבוצה > לשעבר

| חבר/ת הקבוצה | תקופה |
| --- | --- |
ביילי (מנהיגה): 30 ביולי 2022–2 בפברואר 2024
אליפויות והישגים

הישגים בארגון ההיאבקות World Wrestling Entertainment – WWE
אליפות הנשים של ה-WWE (פעם אחת) – סקיי
אליפות זוגות הנשים של ה-WWE‏ (3 פעמים, נוכחיות) – קאי וסקיי (2), ואסקה וסיין (1, נוכחיות)
מחזיקת מזוודת "כסף בבנק" (2023) – סקיי
רויאל ראמבל (2024)
הערות שוליים

↑  חברי הקבוצה המקוריים של Damage CTRL נחשפו
↑  ביילי, דקוטה קאי ואיאו סקיי ניצחו את אלופת הנשים של Raw, ביאנקה בלאייר, אלכסה בליס ואסקה
↑  זאיה לי עוזרת ל-Damage CTRL לשמור על אליפות זוגות הנשים
Chasing After You

Chasing After You (בעברית: רודף אחרייך או רודפת אחריך) הוא סינגל שהוקלט על ידי המוזיקאי האמריקאי ראיין הרד, ביחד עם הזמרת-יוצרת האמריקאית מארן מוריס. השיר יצא לאור ב-12 בפברואר 2021, על ידי חברת התקליטים סוני מיוזיק אנטרטיינמנט, כסינגל מתוך האלבום, Pelago.
השיר הגיע למקום ה-39 במצעד השירים הדיגיטליים הקנדיים וקיבל מועמדות בטקס פרסי גראמי ה-64 בקטגוריה ביצוע הקאנטרי הטוב ביותר של צמד/להקה.
רקע וכתיבה

השיר נכתב על ידי ברינלי אדינגטון וג'רי פלאוורס והופק על ידי טדי ריימר וארון אשויס. ראיין הרד הצהיר כי: "הרגשתי ממש מבורך שזה נפל עליי לפני כמה שנים. היינו על חוף הים באיי קיימן – אני חושב שזה היה הטיול הראשון שעשינו אי פעם – ומארן הייתה כזו, 'אני רוצה לשיר איתך את השיר הזה'. לבסוף, החלטנו להקליט אותו יחדיו".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.7 מיליון השמעות.
וידאו קליפ

הווידאו קליפ הרשמי של השיר בוים על ידי טי קיי מקמי, והועלה לערוץ היוטיוב של ראיין הרד ב-12 בפברואר 2021, בשידור חי בסמוך לצאתו כסינגל. בתחילת הקליפ, ניתן לראות את הרד מנגן בגיטרה לבדו בחדר המואר במנורות. בהמשך, הסצנה מתחלפת והוא מתיישב על כיסא כשמוריס עצמה חגה סביבו והשניים שותים משקה אלכוהולי.
נכון לאפריל 2021, מונה הצפיות של הקליפ עומד על למעלה מ-2 מיליון צפיות.
רשימת השמעה

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Chasing After You  | 3:28 |  |  |  |  |  |  |  |
| משך כולל: | משך כולל: | 3:28 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 118 |  |
|  ארצות הברית | בילבורד הוט 100 | 23 |  |
|  ארצות הברית | מצעד הקאנטרי איירפליי | 4 |  |
|  ארצות הברית | מצעד שירי הקאנטרי | 3 |  |
|  ניו זילנד | המצעד הניו זילנדי הרשמי | 39 |  |
|  קנדה | קנדה הוט 100 | 64 |  |
|  קנדה | מצעד שירי הקאנטרי | 17 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 12 בפברואר 2021 | הזרמת מוזיקה • הורדה דיגיטלית | סוני |  |
הערות שוליים

1 2 3 4 5  Ryan Hurd & Maren Morris – Chasing After You (באנגלית), נבדק ב-2021-04-02
↑  "Maren Morris Chart History (Canadian Digital Song Sales)".
↑  Chasing After You (with Maren Morris), נבדק ב-2021-04-02
↑  Ryan Hurd and Maren Morris Talk Making Beautiful Music With Sexy New Duet, 'Chasing After You', Billboard (באנגלית)
1 2 3  Ryan Hurd, Maren Morris - Chasing After You (Official Video), נבדק ב-2021-04-02
↑  Chasing After You - Single by Ryan Hurd & Maren Morris (באנגלית אמריקאית), נבדק ב-2021-04-02
↑  Gold & Platinum, RIAA (באנגלית אמריקאית)
| מארן מוריס |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Hero • Girl • Humble Quest |  |
| מיני-אלבומים | Maren Morris • Maren Morris: Reimagined • Maren Morris Live from Chicago |  |
| סינגלים | "My Church" • "80s Mercedes" • "I Could Use a Love Song" • "The Middle" • "Rich" • "Girl" • "The Bones" • "To Hell & Back" • "Circles Around This Town" |  |
| השתתפות בסינגלים | "Craving You" • "Seeing Blind" • "Prove You Wrong" • "Line by Line" • "Chasing After You" |  |
| סינגלים שיווקיים | "Dear Hate" • "Common" • "Better than We Found It" • "You All Over Me" |  |
| סיבובי הופעות | Girl: The World Tour |  |
| ערכים קשורים | The Highwomen |  |
| --- | --- |
בקרת זהויות :  MusicBrainz release group: 7fec1eb2-af9a-49fc-87af-806e1a756b97
Fox 2000 Pictures

| --- | --- |

 נתונים כלליים
 תקופת הפעילות:  7 בינואר 1994 – 2020 (כ־25 שנים) 
 חברת אם:  פוקס המאה ה-20 
 מיקום המטה:  סנטורי סיטי 
 ענפי תעשייה:  קולנוע, תעשיית הבידור 
 מוצרים עיקריים:  סרט 
 
Fox 2000 Pictures הייתה חברת הפקות קולנוע אמריקאית שפעלה במסגרת אולפני וולט דיסני. החברה הייתה אולפן אחות לאולפני אולפני המאה ה-20 ו-Fox Searchlight Pictures, והתמחתה בהפקת סרטים עצמאיים עם תקציב בינוני, שכיוונו לקהלים פחות פופולריים. החברה פורקה ב-14 במאי 2021, יציאת הסרט האישה בחלון בנטפליקס, בעקבות רכישת אולפני המאה ה-21 על ידי חברת וולט דיסני ב-20 במרץ 2019.
רוב הסרטים שהופקו על ידי Fox 2000 Pictures יצאו תחת המותג של 20th Century Fox, ולעיתים תחת Fox Searchlight Pictures. מאז רכישתה של החברה על ידי דיסני בשנת 2019 ועד לסגירתה ב-2021, סרטי האולפן הופצו בבתי הקולנוע על ידי סרטי אולפני וולט דיסני.
Fox 2000 Pictures הפיקה מעל 70 סרטים. הסרט חיי פיי של האולפן היה מועמד ל-11 פרסי אוסקר, כולל פרס הסרט הטוב ביותר, וזכה בארבעה פרסים, והיה הסרט הרווחי ביותר של האולפן עם הכנסות של 609 מיליון דולר ברחבי העולם.הסרט מארלי ואני היה ההצלחה המסחרית הגדולה ביותר של Fox 2000 Pictures עם שיא בקופות ביום חג המולד, כאשר גרף 14.75 מיליון דולר במכירת כרטיסים.
הערות שוליים

1 2  Mendelson, Scott (22 במרץ 2019). "Thanks To Netflix And YouTube, Fox 2000 Was An Inevitable Casualty Of The Disney-Fox Deal". Forbes (באנגלית). נבדק ב-23 באפריל 2019. {{cite news}}:  (עזרה)
↑  Littleton, Cynthia (19 במרץ 2019). "Disney Completes 21st Century Fox Acquisition". Variety. נבדק ב-19 במרץ 2019. {{cite news}}:  (עזרה)
↑  Keegan, Rebecca (9 ביולי 2019). "Amy Adams' 'Woman in the Window' to Move to 2020 as Disney Retools Fox Film". The Hollywood Reporter (באנגלית). נבדק ב-9 ביולי 2019. {{cite news}}:  (עזרה)
↑  Ivie, Devon (4 במרץ 2021). "The Woman in the Window Movie Really, Finally Has a Release Date". Vulture. נבדק ב-27 במרץ 2021. {{cite web}}:  (עזרה)
↑  Lang, Brent (21 במרץ 2019). "Disney Ending Fox 2000 Label". Variety. נבדק ב-23 באפריל 2019. {{cite news}}:  (עזרה)
↑  "'Marley & Me' sets Christmas Day record". Today.com. Associated Press. 25 בדצמבר 2008. נבדק ב-7 בינואר 2014. {{cite news}}:  (עזרה)
| --- | --- |
בקרת זהויות :  NLI: 987007443604005171  LCCN: no99073772  VIAF: 141045548   WorldCat (עם VIAF): 141045548
HAVOC

הדמיה ממוחשבת של ההתיישבות באטמוספירת נוגה
HAVOC (ראשי תיבות באנגלית: High Altitude Venus Operational Concept) הוא מחקר מבית נאס"א המוביל לפיתוח תוכנית לחקר נוגה, בדגש על ארכיטקטורת משימה לשליחת רכב מאויש, מתנפח, אשר ירחף באטמוספירת נוגה.
המחקר כולל סדרת משימות שיובילו להקמת התיישבות בנוגה בחמישה שלבים:
מחקר רובוטי של אטמוספירת נוגה.
משימה מאוישת במסלול סביב נוגה למשך 30 יום.
משימה מאוישת לאטמוספירת נוגה למשך 30 יום.
משימה מאוישת לאטמוספירת נוגה למשך שנה.
התיישבות ארוכת טווח של בני אדם בכלי מרחף.
נאס"א הצהירה שאין לה תוכניות למימון התוכנית.
הערות שוליים

↑  http://www.space.com/29140-venus-airship-cloud-cities-incredible-technology.html
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
Foxtrot (אלבום)

Foxtrot הוא אלבום האולפן הרביעי של להקת ג'נסיס הבריטית משנת 1972, והשני של הרכבה ה"קלאסי" של הלהקה, שכלל את פיטר גבריאל, טוני בנקס, מייק רת'רפורד, פיל קולינס וסטיב האקט.
הפקה

באלבום שישה שירים, והוא מזכיר בסגנונו המוזיקלי את אלבומה הקודם של הלהקה Nursery Cryme.
Foxtrot הוא גם האלבום הראשון של ג'נסיס שנכנס למצעד האלבומים הבריטי במקום ה-12, אך האלבום נכשל להגיע למצעדים בארצות הברית. זה גם לא היה האלבום הראשון של ג'נסיס להגיע למצעדים בעולם: Trespass הגיע למקום ה-1 בבלגיה בשנת 1971, וזמן קצר אחרי הגיע האלבום Nursery Cryme למקום החמישי באיטליה. Foxtrot הגיע גם למקום ה-4 במצעד האיטלקי.
"Watcher of the Skies" ו-"Get 'Em Out by Friday" הופיעו באלבום ההופעה של הלהקה Genesis Live משנת 1973. "Supper's Ready" נוגן באלבום ההופעה Seconds Out משנת 1977 (עם פיל קולינס על השירה וצ'סטר תומפסון על התופים), במארז התקליטורים מ-1998 Genesis Archive 1967–75, ומארז התקליטורים מ-2008 Genesis 1970–1975.
שם האלבום הוא כנראה מחווה למלוטרון (מדגם Mark II) בו השתמש טוני בנקס באותה תקופה, שכלל את הפוקסטרוט כאחד מן מהמקצבים המתוכנתים בו מראש. המילים "the fox on the rocks" ("השועל על הסלע") מתכוונות להדמות שבעטיפת האלבום. המילים הללו נמצאות בחלק "Willow Farm" מ-"Supper's Ready". דמותה האישה עם השמלה האדומה וראש השועל, הפכו לאחת מתחפושותיו הראשונות של פיטר גבריאל.
האלבום כלל שני קטעים מצליחים "Watcher of the Skies" ו-"Supper's Ready" למרות אורכו הלא רגיל (23 דקות). שני שירים אלו הפכו את "Foxtrot" לאחד מארבעת האלבומים הגדולים ביותר של ג'נסיס בתקופתה ה"מתקדמת" ובז'אנר הרוק המתקדם בכלל יחד עם Nursery Cryme, Selling England by the Pound ו-The Lamb Lies Down on Broadway.
עטיפת האלבום צוירה על ידי פול וויטהד ידידו של הסולן פיטר גבריאל אשר צייר את העטיפות של שני האלבומים הקודמים של הלהקה. העטיפה מראה אישה בעלת ראש שועל, בעקבות השיר של ג'ימי הנדריקס, Foxy Lady. השועלה מוזכרת גם בשיר האחרון.
רשימת השירים

| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Watcher of the Skies  | 7:23 |  |  |  |  |  |  |  |
| 2. | Time Table  | 4:45 |  |  |  |  |  |  |  |
| 3. | Get 'Em Out by Friday  | 8:36 |  |  |  |  |  |  |  |
| 4. | Can-Utility and the Coastliners  | 5:44 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 5. | Horizons  | 1:41 |  |  |  |  |  |  |  |
| 6. | Supper's Ready  | 22:58 |  |  |  |  |  |  |  |
משתתפים

פיטר גבריאל - שירה, חליל צד, אבוב, כלי הקשה
סטיב האקט - גיטרה חשמלית ואקוסטית
טוני בנקס - פסנתר, מלוטרון, גיטרה אקוסטית, קולות
מייק רת'רפורד - גיטרה בס, צ'לו, גיטרה אקוסטית, קולות
פיל קולינס - תופים, כלי הקשה, גיטרה אקוסטית, קולות
Born to Die (שיר)

Born to Die (בעברית: נולדה למות) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, Born to Die. השיר יצא לאור ב-30 בדצמבר 2011, כסינגל השני מתוך האלבום.
השיר הגיע למקום השמיני במצעד של מדיה פורסט, והתשיעי במצעד הסינגלים הבריטי.
רקע וכתיבה

השיר בדומה לשאר שיריה של לנה דל ריי, נכתב על ידה ועל ידי ג'סטין פארקר. הוא הופק על ידי פארקר ואמיל הייני. השיר הוא שיר בסגנון הטריפ הופ ומשלב בתוכו גם את סגנון הבארוק פופ והסאדקור. בנוסף לכך, קיבל השיר את תואר הזהב בגרמניה, על מכירות של למעלה מ-150,000 עותקים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-270 מיליון השמעות.
וידאו קליפ

הווידאו קליפ הנלווה שצולם לשיר הועלה לערוץ היוטיוב של לנה דל ריי ב-13 בדצמבר 2011, כמה ימים לפני שיצא כסינגל. את הקונספט של הקליפ יצרה דל ריי בעצמה והוא בוים על ידי יואן למואן. הקליפ צולם בטירה השוכנת ברומניה.
נכון לאפריל 2020, מונה הצפיות של הקליפ עומד על למעלה מ-440 מיליון צפיות.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  אוסטריה | Ö3 אוסטריה טופ 40‏ | 10 |  |
|  אוסטרליה | מצעד הסינגלים האוסטרלי | 34 |  |
|  איסלנד | הפלייליסט | 6 |  |
|  איטליה | מצעד הסינגלים האיטלקי | 15 |  |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הרוק הדיגיטליים | 31 |  |
|  גרמניה | GfK – טופ 100 | 29 |  |
|  דנמרק | היטליסטן | 7 |  |
|  הולנד | מצעד 40 הסינגלים ההולנדיים | 89 |  |
|  הממלכה המאוחדת | מצעד הסינגלים הבריטי | 9 |  |
|  ולוניה | אולטראטופ 40 | 10 |  |
|  ישראל | מדיה פורסט ישראל | 8 |  |
|  סלובקיה | ČNS IFPI | 53 |  |
|  ספרד | PROMUSICAE | 41 |  |
|  סקוטלנד | מצעד הסינגלים הסקוטי | 10 |  |
|  פורטוגל | מצעד הסינגלים הפורטוגזי | 9 |  |
|  פינלנד | המצעדים הפיניים הרשמיים | 13 |  |
|  פלנדריה | אולטראטופ 50 | 14 |  |
|  צ'כיה | ČNS IFPI | 45 |  |
|  צרפת | SNEP | 13 |  |
|  קוריאה הדרומית | סירקל צ'ארט | 98 |  |
|  שוודיה | סוורייטופליסטן | 59 |  |
|  שווייץ | המצעד השווייצרי | 13 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 95 |  |
|  ישראל | מדיה פורסט ישראל | – |  |
|  ישראל | גלגלצ | 15 |  |
|  פולין | ZPAV | 20 |  |
|  צרפת | SNEP | 97 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| איטליה (FIMI) | פלטינה | 30,000 |
| ארצות הברית (RIAA) | פלטינה 2× | 2,000,000 |
| גרמניה (BVMI) | זהב | 150,000 |
| הממלכה המאוחדת (BPI) | פלטינה | 600,000 |
| דנמרק (IFPI Denmark) | זהב | 15,000 |
| קנדה (Music Canada) | זהב | 40,000 |
 מכירות + הזרמת מדיה בלבד
פרסים ומועמדויות

| שנה | טקס | פרס | תוצאות | מקור |
| --- | --- | --- | --- | --- |
| 2012 | פרסי הווידאו קליפים של MTV | הניהול האמנותי הטוב ביותר | מועמדות |  |
| 2012 | פרסי הווידאו קליפים של בריטניה | קליפ הפופ של השנה - בינלאומי | זכייה |  |